NaiveNeuron/SloPal huggingface dataset:
V. Tomanová, ministerka práce, sociálnych vecí a rodiny SR: (2006-09-07):
Pokiaľ ide o týchto poberateľov, bude sa vyplácať tým poberateľom, ktorí majú trvalé bydlisko na území Slovenskej republiky a ktorých suma či dôchodku alebo pri súbehu viacerých dôchodkov nepresiahne sumu 10 345 korún. Súčasne sú ustanovené pásma výšky, a to 20, 40 a 60 % z priemernej mzdy v národnom hospodárstve, pričom výška príspevku by mala byť rozdielna, a to, samozrejme, v závislosti od výšky dôchodku. Malo by to byť 2 000 korún, 1 750 korún a 1 500 korún. Pri stanovovaní výšky týchto príspevkov sme vychádzali, samozrejme, zo skutočnosti, že prvá skupina dôchodcov či už starobných dôchodcov, poberateľov starobných dôchodkov, invalidných dôchodkov má v rámci pomoci v hmotnej núdzi aj ďalšiu pomoc, o ktorú sa teda môžu uchádzať. Ďakujem za pozornosť. (Hluk v sále.)
B. Bugár, podpredseda NR SR: (2004-06-30):
(Hlasovanie.) Prítomných 125 poslancov, 117 za návrh, 2 proti, 5 sa zdržali hlasovania, 1 nehlasoval. Konštatujem, že sme v treťom čítaní. Otváram rozpravu v rámci tretieho čítania. Pýtam sa, či sa hlási niekto do rozpravy. Konštatujem, že nie je to tak. Vyhlasujem rozpravu za skončenú. Nech sa páči, záverečné hlasovanie. Z. Komlósy, poslanec: Vážený predsedajúci, môžeme pristúpiť k záverečnému hlasovaniu o zákone ako o celku s doplňujúcimi a pozmeňujúcimi návrhmi. Gestorský výbor odporúča zákon schváliť.
Šeliga, Juraj, podpredseda NR SR (2020-10-20):
Ďakujem pekne, samozrejme, o uvedenom paragrafe som bol informovaný s tým, že spravodajca, ak sa nemýlim, navrhne skrátenie tejto lehoty, tam sa Národná rada môže vyjadriť, či s tým súhlasí, alebo nesúhlasí. (Reakcia z pléna.) Pán minister Krajniak, nech sa páči. V poriadku, potom ako vystúpia títo páni, dal som nejaké poradie. Pán Susko, pán Krajniak, pani Záborská, pán Fico, samozrejme. (Reakcia z pléna.) Hlásili sa ešte pred vami, pán Fico. Nech sa páči, pán Fico, môžete hovoriť.
Pčolinský, Peter, podpredseda NR SR (2023-06-15):
Pán poslanec, čas vám vypršal, čas vám vypršal.
Jánoš, Vladimír, poslanec NR SR (2012-07-26):
Ďakujem pekne za slovo, pani podpredsedníčka. Pán poslanec, chcel by som sa spýtať, veľmi pozorne som počúval váš príspevok, odkiaľ máte informáciu, že Nemecko sa odkláňa od jadrovej energetiky alebo od koncepcie jadra? Skúste si možno naštudovať najnovšie trendy a uvidíte, že to nie je taká skutočnosť, ako ste tu tvrdili – a na vašu rečnícku otázku, že čo budeme s tou energiou robiť v prípade dobudovania ďalších blokov alebo ďalších energetických blokov v rámci Slovenska – no ponúkneme ju na trhu, ako to robia štáty, ktoré sú energeticky silné, v tom nie je problém. Len viete, v čom je problém? Problém je v tom ponímaní ľavice a pravice. Vy ste energetiku predali, dnes kupujeme elektrickú energiu na trhoch, vy ste predali aj iné komodity a v tom je ten základný rozdiel medzi ľavicou a pravicou. My uvažujeme iným spôsobom, uvažujeme o tom, elektrinu si vyrobiť a prípadne prebytočnú elektrinu ponúknuť na trhu, tak ako to robia iné štáty, a v tom je základný rozdiel medzi ľavicou a pravicou, nie všetko predať, ale skúsiť niečo vybudovať. Keď ste vstupovali do Európskej únie, ste sa zaviazali odstaviť Jaslovské Bohunice, dnes je aká situácia? Sami zisťujete, že ani Európska únia nám nemôže poskytnúť finančné prostriedky na odstavenie Jaslovských Bohuníc v plnom rozsahu. Kde vezmeme tie finančné prostriedky? Ako to budeme riešiť, túto danú situáciu? Pred touto vážnou problematickou dnes je súčasná vláda, ktorá bude musieť sa nejakým spôsobom rozhodovať. Čiže nie je to veľmi jednoduché a tá vaša rečnícka otázka, ktorú ste tu položili, čo s energiou, tá ma veľmi nepríjemne zaskočila, pretože takto uvažovať v dnešnej dobe, si myslím, že je veľmi, veľmi smutné. Ďakujem pekne.
Hrušovský, Pavol, podpredseda NR SR (2011-06-01):
Ďakujem pánovi ministrovi za uvedenie a odôvodnenie návrhu zákona. Teraz dávam slovo poverenému spravodajcovi výborom pre hospodárstvo, výstavbu a dopravu pánovi poslancovi Jurčíkovi a prosím ho, aby Národnú radu informoval o stanovisku výboru k prerokovávanému vládnemu návrhu zákona ako aj o stanovisku k predloženým pozmeňovacím návrhom z iných výborov, ktorým bol návrh na prerokovanie pridelený. Pán poslanec, máte slovo.
Laššáková, Jana, podpredsedníčka NR SR (2014-11-10):
Takže pokračujeme, kolegyne, kolegovia, ďalej. Nech sa páči, písomne prihlásený do rozpravy je pán poslanec Miškov. Máte slovo, pán poslanec. A pripraví sa pán poslanec Mihál.
Laurenčík, Milan, podpredseda NR SR (2021-07-02):
Faktickú poznámku teraz prednesie pán poslanec Richard Takáč.
Hlina, Alojz, poslanec NR SR (2014-11-10):
Ďakujem veľmi pekne. Ja sa vrátim k tomu, čo kolegyňa spomínala. A to je naozaj ten výraz. Ja si myslím, že časom keď to takto ustane, si to tí niektorí ľudia rozmenia na drobné. A podľa mňa sa vám to vráti. Keď bude na MDŽ premiér Fico rozdávať ja neviem čo, to, čo tam dávate, či karafiáty či čo, tak, tie ženy, si spomeňte vtedy 8. marca, aké je to pokrytectvo, lebo tento prípad je exemplárny prípad, aký majú vzťah ku ženám smerácki bossovia. Smerácki bossovia sa nerozpakujú hodiť ženy, hodiť ich ako obeť, nerozpakujú sa nechať celú noc viesť schôdzu pani Laššákovej. Trochu jej pomáhala pani Jurinová. Henten tam rieši niečo vzadu, odbehuje, pribehuje. To je výrazom toho. A ešte by ma zaujímalo, kde masírujete Zmajkovičovú, chúďa? Normálne ja mám obavu, že vy ste ju niekde zavreli, niekto ju brífuje, čo má alebo čo nemá hovoriť. Nakoniec ona ani sem nepríde. Možno ste ju zamkli. Ja by som sa tomu nečudoval, ak by to tak bolo. (Reakcie z pléna.) Ale vy sa ukľudnite, prosím vás. Ja by som sa nečudoval, keby sme sa nakoniec dozvedeli, že je, chúďa, niekde zamknutá alebo že si nedala povedať. Viete, naozaj my nevieme, s kým máme tú česť, fakt, už toto sú také čriepky do mozaiky a hovoria o tom, že čo ste zač, smerácki bossovia... (Prerušenie vystúpenia predsedajúcou.)
Jurinová, Erika, podpredsedníčka NR SR (2015-12-09):
Ďakujem pekne, pán poslanec. Na vaše vystúpenie nie sú faktické poznámky. Dávam teraz slovo pani poslankyni Mezenskej.
Paška, Pavol, predseda NR SR (2013-09-13):
(Hlasovanie.) 136 prítomných, 78 bolo za, 57 proti, 1 sa zdržal. Návrh sme postúpili do druhého čítania.
P. Hrušovský, podpredseda NR SR: (2002-01-29):
R. Hofbauer, poslanec: Pán predsedajúci, žiadam, aby bolo umožnené vystúpenie predsedovi Protimonopolného úradu v súvislosti s jeho vystúpením v problematike vytvárania prirodzených monopolov zahraničnými vlastníkmi, a to v oblasti telekomunikácií, kábelových rozvodov, energetických rozvodov, bankovníctva a sporiteľne. Tento štát prestáva byť zvrchovaným štátom, stáva sa kolóniou iných síl, a nie je známe, či Protimonopolný úrad v tomto smere vôbec nejaké stanovisko vydával, zaujímal alebo reagoval. Žiadam vás o zaradenie tohto bodu programu v závere schôdze.
Laššáková, Jana, podpredsedníčka NR SR (2012-10-25):
Na vystúpenie pána poslanca nie sú faktické poznámky. Posledným prihláseným do rozpravy je pán poslanec Matovič, ktorý nie je v sále. Aj keby stratil poradie opakovane, nie je. Vyhlasujem rozpravu za skončenú. Chce k rozprave zaujať stanovisko navrhovateľ? Áno. Nech sa páči, pán minister.
Grendel, Gábor, podpredseda NR SR (2020-04-30):
Ďakujem, pani ministerka, prosím, zaujmite miesto pre navrhovateľov. Dávam slovo teraz spravodajcovi z ústavnoprávneho výboru poslancovi Alojzovi Baránikovi, aby informoval Národnú radu o výsledku rokovania výboru o tomto návrhu zákona.
Figeľ, Ján, podpredseda NR SR (2013-09-20):
Dávam teraz slovo spravodajcovi, ktorého určil navrhnutý gestorský výbor, výbor pre hospodárske záležitosti, Jozefovi Mikušovi. Nech sa páči.
Halúz, Milan, poslanec NR SR (2015-05-12):
Ďakujem za slovo. Vážený pán predseda, vážený pán minister, kolegyne, kolegovia dovoľte mi predniesť krátky pozmeňujúci návrh, ktorý sa týka legislatívno-technickej úpravy. Pozmeňujúci návrh poslanca Národnej rady Slovenskej republiky Milana Halúza k vládnemu návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony, tlač 1424. V čl. I. 27 bude za slová „§ 293di“ sa nahrádzajú slovami „§ 293dk“ a slová „§ 293dj“ sa nahrádzajú slovami „293dl“ a v novo označenom § 293dl ods. 1 a 2 sa slová „ods. 2“ nahrádzajú slovami „ods. 3“ a slová „sú nižšie“ sa nahrádzajú slovami „je nižší“. Odôvodnenie: ide o legislatívno-technickú úpravu v nadväznosti na doplnené prechodné ustanovenie zákonom č. 25/2015 Z. z., navrhovanú zmenu v § 82b a gramatickú úpravu v spojitosti so slovným spojením „úhrn dôchodku“. V tejto súvislosti je potrebné vyňať na osobitné hlasovanie body 10 a 11 zo spoločnej správy k tlači 1424a. Ďakujem.
B. Bugár, podpredseda NR SR: (2002-04-10):
Takže teraz ešte pred obedňajšou prestávkou vystúpi pán poslanec Slafkovský. Nech sa páči.
Brisudová, Martina, poslankyňa NR SR (2022-10-06):
Vážený pán predseda, vážené kolegyne, kolegovia, v rozprave k tomuto zákonu vystúpila jedna pani poslankyňa. Pán predsedajúci, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Paška, Pavol, predseda NR SR (2013-09-03):
(Hlasovanie.) 143 prítomných, 60 za, 78 proti, 3 sa zdržali, 2 nehlasovali. Návrh sme neschválili. Pán poslanec Zajac uvedie v prvom čítaní hlasovanie o návrhu poslanca Petra Osuského na vydanie zákona č. 253 o hlásení pobytu občanov, je to tlač 569. (Hlasovanie o bode prerokovanom na 21. schôdzi NR SR, a to o návrhu poslanca Národnej rady Slovenskej republiky Petra Osuského na vydanie zákona, ktorým sa mení a dopĺňa zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov , tlač 569.)
Bugár, Béla, podpredseda NR SR (2011-12-13):
Pán podpredseda, okamžite budem informovať predsedu Národnej rady o tejto žiadosti. A teraz ešte budeme pokračovať, aj tak rokujeme momentálne v prvom čítaní, pán poslanec Kažimír a potom v rozprave vystúpi ešte pán poslanec Blanár. Pán poslanec Kažimír, nech sa páči.
Grendel, Gábor, podpredseda NR SR (2021-09-24):
Teraz dávam slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Lukášovi Kyselicovi.
Pčolinský, Peter, podpredseda NR SR (2023-03-21):
Ďakujem. S reakciou pani poslankyňa Andrejuvová
Přidal, Alojz, poslanec NR SR (2011-03-23):
Vážený pán predseda, panie poslankyne, vážení páni poslanci, páni ministri, vážení prítomní, Výbor Národnej rady Slovenskej republiky pre hospodárstvo, výstavbu a dopravu ma určil za spravodajcu k vládnemu návrhu zákona o štítkovaní energeticky významných výrobkov a o zmene a doplnení niektorých zákonov, je to tlač 265. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o tomto predmetnom návrhu zákona. Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa po formálno-právnej stránke náležitosti uvedené v §§ 67 a 68 zákona Národnej rady Slovenskej republiky o rokovacom poriadku v znení neskorších predpisov, ako i náležitosti určené v legislatívnych pravidlách. Z jeho znenia je zrejmý účel navrhovanej úpravy, všeobecná časť dôvodovej správy obsahuje informáciu o cieli predmetného návrhu zákona, o súlade s Ústavou Slovenskej republiky a ostatnými všeobecne záväznými predpismi, ako aj medzinárodnými zmluvami, ktorými je naša Slovenská republika viazaná. O vplyve na rozpočet verejnej správy a na podnikateľské prostredie, o tom, že nebude mať dopad na životné prostredie a informatizáciu spoločnosti. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona tiež obsahuje doložku zlučiteľnosti s právom Európskej únie a podľa tejto doložky je problematika návrhu zákona upravená v práve Európskej únie, nie je obsiahnutá v judikatúre Súdneho dvora Európskej únie. Preto, vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady zo 4. marca 2011, bolo to rozhodnutie č. 275 podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali tieto výbory Národnej rady Slovenskej republiky, a to: výbor ústavnoprávny, Výbor Národnej rady pre hospodárstvo, výstavbu a dopravu a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre hospodárstvo, výstavbu a dopravu a odporúčam tiež, aby výbory predmetný návrh zákona prerokovali v druhom čítaní vo výboroch do 11. mája 2011 a v gestorskom výbore do 13. mája 2011. Prosím, pán predseda parlamentu, otvorte všeobecnú rozpravu.
Bužo, Lukáš, poslanec NR SR (2024-06-11):
Ďakujem pekne za faktické. Ja som mal rozpravu k tomuto zákonu, nerozprával som o iných zákonoch, a odborná alebo kultúrna obec je spokojná s touto novelou, ktorá sa urobila v roku 2022 o múzeách a galériách, a my nevidíme dôvod, aby sa tieto tri body menili, nie je to naša pripomienka iba. Je to pripomienka hlavne kultúrnej obce, hlavne ľudí, ktorých sa to týka, ktorých sa to dotkne najviac. Čiže moja, moja rozprava bola k tomuto zákonu a, ale ďakujem za faktickú, ďakujem za to, že ste sa zapojili a ja som za to, aby sme boli v tejto rokovacej sále slušní, aby sme dodržiavali pravidlá a toho sa aj držím a budem držať a ešte raz zopakujem, ja som mal rozpravu k tomuto zákonu o múzeách a galériách. Ďakujem.
Mičovský, Ján, poslanec NR SR (2015-01-28):
Ďakujem za slovo, vážená pani podpredsedníčka. Ďakujem aj všetkým štyrom kolegom, ktorí reagovali. Ja by som to vyriešil možno aj tak spoločne, že ja som ani nedal dôraz na to, že či teda tú chladničku máme dať iba podľa ceny, alebo aj podľa jej výkonu, alebo podľa toho, či je v kategórii A 33, alebo iba A 3. A takisto ten catering som nepovedal, že máme siahnuť po nejakom štvrtotriednom reštauračnom zariadení, kľudne tam nastavme v tých parametroch to, čo si predstavujeme, že by sme očakávali ako tú základnú rovinu, po ktorej teda naša súťaž ide a ktorá je cieľom tejto súťaže. Len viete, ja som tam hlavne akcentoval tú otázku toho obstarávateľa a toho predstaviteľa toho obstarávateľa, ktorý jednoducho by mal si byť vedomý toho, že nie nastavím len parametre, ale, teda tie technické a finančné, ale aj tie morálne. Že naozaj mám záujem pomôcť firme, ktorú riadim, či je to štát alebo je to malý štátny podnik, spravovať veci verejné čo najlepšie. Mne chýba práve to, že my sme sa nedostali pri tejto diskusii a pri tomto zákone k základnému zámeru, že to musia byť veci založené na morálke. Poviete, že to sa nedá v zákone vystihnúť. Tak potom som poukázal na riešenie – zodpovednosť charakteru materiálneho. Pán poslanec Martvoň, súhlasím, veď ak tu máme zase predložené medzirezortné pripomienkové konanie, dobre, vstúpme doňho a snažme sa tú škulinu, o ktorej som rozprával, zmenšovať. Som presvedčený, že máme spoločný záujem, lebo sme všetci občania štátu, ktorí potrebujú žiť v štáte, ktorý je spravovaný a nie rozkrádaný. A viete dobre, keď tu povedal pán poslanec Petrák, že pravda je uprostred, nuž áno, mnohí sú statoční, ale mnohí aj nestatoční. Tak aj tá morálka je kdesi uprostred a tam by sme ju asi nemali chcieť mať... (Prerušenie vystúpenia časomerom.)
Paška, Pavol, predseda NR SR (2012-09-13):
Pán poslanec Brocka, nech sa páči, reagujte.
Paška Pavol, predseda NR SR (2014-10-22):
(Hlasovanie.) 136 prítomných, 79 za, 1 proti, 56 sa zdržalo. Sme v treťom čítaní . Otváram rozpravu. Nie je o ňu záujem. Vyhlasujem ju za skončenú.
Paška, Pavol, predseda NR SR (2014-04-03):
Vyhlasujem rozpravu za skončenú. Chcete ešte zaujať? Nech sa páči.
P. Hrušovský, predseda NR SR: (2004-10-27):
M. Juščík, poslanec: Vážený pán predseda, ďakujem za slovo. Vážené kolegyne, vážení kolegovia, vážený pán minister, v rozprave vystúpili dvaja. Bol podaný jeden pozmeňujúci návrh. O pozmeňujúcich a doplňujúcich návrhoch gestorský výbor odporúča hlasovať nasledovne:
Laurenčík, Milan, podpredseda NR SR (2020-04-07):
Pán poslanec Dostál.
Brocka, Július, poslanec NR SR (2013-10-24):
Pán minister, ospravedlňujem sa vám, áno, nemali by sme si skákať do reči, najmä my starší, lebo potom dávame zlý príklad mladším kolegom, ale ani ministrovi nie je dovolené všetko, pán minister. Niečo sa patrí a niečo sa nepatrí. A to, ako ste vy osobne a, myslím si, aj arogantne reagovali na predkladateľov tohoto návrhu, tak si myslím, že to je skôr výrazom vašej slabosti. Pán kolega, pán minister, my neodvolávame ani pána Novotného, ani pána Uhliarika, my odvolávame pani ministerku Zvolenskú a máme na to pádne dôvody. No a na záver ešte jednu poznámku k tomu interpretovaniu stanoviska vlády. Keď ste improvizovali a keď ste sa odklonili od stanoviska vlády, myslím si, že to bolo tak trošku aj tupé. Ale chcem vám poďakovať. Myslím si, že ste kolegovi Uhliarikovi urobili istú službu, lebo ste mu urobili aj istú reklamu. Kandiduje na župana Trnavského samosprávneho kraja a ja si myslím, že nebude sa na vás za to hnevať.
Laššáková, Ľubica, ministerka kultúry SR (2019-11-28):
Film som zachytila, zachytila som aj problémy, ktoré s ním súvisia, teda najmä u pedagógov a u detí. Pokiaľ ide o moje, môj názor na filmy, ktoré podporuje Audiovizuálny fond, mám na to naozaj svoj vlastný názor, ale, bohužiaľ, aj v tejto súvislosti môžem len povedať to, čo som už niekoľkokrát povedala, že ministerstvo kultúry je pre Audiovizuálny fond, pre Fond na podporu kultúry národnostných menšín a pre Fond na podporu umenia len akýmsi prietokovým ohrievačom a nemá absolútne žiadny vplyv na to, čo sa vyberá, čo sa podporuje, akým spôsobom. Všetky tri tieto fondy majú svoje vlastné komisie, majú svoju vlastnú správnu radu. Sú to ľudia, ktorí sú oslovovaní a vyberaní z prostredia, ktorého sa týkajú, teda napríklad aj filmy audiovizuálnej produkcie alebo rôzne druhy umenia. Takže keby to záviselo odo mňa, tak určite by som niečo takéto nepodporila. Mám o tom informácie, samozrejme, že som to zaregistrovala.
B. Bugár, podpredseda NR SR: (2004-05-25):
I. Belohorská, poslankyňa: Ďakujem pekne, pán predsedajúci, ozaj sa ospravedlňujem, ma to vystúpenie dosť strhlo. Pán minister, ale v štáte, kde sa dáva najmenej zo všetkých štátov, len 550 dolárov na hlavu, divy neurobíte. Ak vidíme, že napríklad taký štát, ako je Nemecko, ktoré dáva tých 2 850 dolárov na hlavu, tiež má určité ťažkosti. Takže s 550 dolármi neurobíte nič. A v prvom rade treba presvedčiť vládu, nie Veriteľa, ale vládu, že treba dať do zdravotníckeho systému minimálne to, čo sa dalo do bánk. A úplne vám bude stačiť, keď dostanete polovicu toho prídelu, ktorý dostali banky. A verím pevne, že to ozdraví systém. Druhá vec je, aby ste oprášili informácie, ktoré máte na ministerstve, a to je sieť, aby ste ju dali vy, a nie trh. A pre prípad, že by ste mali problém ju nájsť, tak ja vám dám ako ďalší darček, dostanete odo mňa.
Grendel, Gábor, poslanec NR SR (2016-06-16):
Ďakujem za slovo. Teší ma ochota, ktorú deklaroval pán poslanec Gál. Zdá sa mi, že hľadá spôsoby, ako návrh podporiť, a nie dôvody, prečo návrh nepodporiť. A tento postoj veľmi kvitujem. Zrovna dnes sme riešili túto situáciu na mestskej rade hlavného mesta, kde sme mali ako bod rokovanie o predĺžení nájmu pre americké veľvyslanectvo v historickom centre Bratislavy. Keďže médiá mali o tento bod a o diskusiu k tomuto bodu záujem, tak som požiadal mestskú radu, aby sme výnimočne umožnili prístup verejnosti na rokovanie mestskej rady k tomuto bodu. Hlasovaním, však na moje pomerne veľké prekvapenie, mestská rada odmietla sprístupniť verejnosti rokovanie o tomto bode. Takže je to vec, ktorú treba riešiť zákonom. A zdá sa mi, že aj pánovi poslancovi Gálovi ide o vec, a preto chcem povedať, aj keď nie som predkladateľom, že pôjdeme rokovať, aby sme našli tú cestu. Pôjdeme rokovať, hoci my sme návrh pána Gála, o ktorom sme pred chvíľou hlasovali, podporili aj bez toho, že by za nami prišiel rokovať.
Hort, Milan, podpredseda NR SR (2010-10-14):
Ďakujem pekne. Vzhľadom na skutočnosť, že vypršal čas 15 minút, určený na odpovede pani premiérke, nemáte možnosť dať už žiadnu doplňujúcu otázku. Pani predsedníčka vlády, ďakujem vám za vaše odpovede a budeme pokračovať odpoveďami členov vlády na otázky poslancov podľa vyžrebovaného poradia. Ako prvý bol opätovne vyžrebovaný pán poslanec Ivan Štefanec, ktorý dáva otázku 1. podpredsedovi vlády a ministrovi dopravy, pôšt a telekomunikácií Slovenskej republiky, pánovi Jánovi Figeľovi. Otázka znie: „Vážený pán minister, keďže sa stretávam neustále so sťažnosťami na rôznu fakturáciu mýta za rovnaké úseky, chcem sa opýtať, ako hodnotíte funkčnosť tohto systému a aké sú vaše ďalšie plánované kroky v tejto oblasti.“ Nech sa páči, pán minister a 1. podpredseda vlády.
Fronc, Martin, poslanec NR SR (2011-03-24):
... návrh schváliť.
Paška, Pavol, predseda NR SR (2013-06-18):
Pekné popoludnie, dámy a páni, poprosím vás o zaujatie miesta v rokovacej sále. Vážené pani poslankyne, páni poslanci, otváram rokovanie 21. schôdze. Chcem vás požiadať o prezentáciu. Poprosím vás o prezentáciu, dámy a páni. (Prezentácia.) Konštatujem, že je prítomných 119 poslankýň a poslancov, sme uznášaniaschopní. Overovateľmi na 21. schôdzi budú páni poslanci Rastislav Čepák a Viliam Novotný. Náhradníkmi budú poslanci Milan Halúz a Martin Poliačik. O ospravedlnenie požiadal pán poslanec Beblavý, Csicsai, Fecko, Mikloš a pani poslankyňa Tomanová. Dámy a páni, návrh programu schôdze vám bol rozdaný, máte ho, chcem informovať, že je tam ešte jedna zmena. Pán minister pôdohospodárstva ma pred chvíľočkou požiadal, aby sme vládny návrh novely zákona o podmienkach držania psov, je to tlač 296, prerokovali až na septembrovej schôdzi, je to bod 27, ktorý máte v tomto návrhu programu, takže nebudeme o tomto bode na 21. schôdzi rokovať. Súčasťou programu sú správy, materiály, ktorých predkladatelia získavajú súhlas na vystúpenie a uvedenie schválením programu. Pristúpime teraz k schvaľovaniu programu, ešte predtým... To sú procedurálne návrhy alebo návrh na zmenu? Pán poslanec Vašečka, procedurálny? Nech sa páči.
V. Jánoš, poslanec: (2009-04-22):
A keď sa tak zaujímate o energetickú bezpečnosť Slovenska, veľmi sa mi to páči teraz, no škoda, že to nebolo vo vašom volebnom období, keď ste boli vo vláde a keď ste tak veľkodušne predávali tie strategické podniky, ako bol SPP, ako boli Slovenské elektrárne, rozvodová sústava. Veď to boli a to sú strategické podniky Slovenska. Toto ste predali, pán Lipšic, ja nehovorím, že konkrétne vy ste to predali, ale za vašej vlády to bolo. Takže ma veľmi teší vaša zainteresovanosť o stratégiu energetickej bezpečnosti Slovenskej republiky. Ďakujem pekne.
Hrušovský, Pavol, predseda NR SR (2012-02-03):
Hlasujeme, páni poslanci. (Hlasovanie.) 142 prítomných, 76 za návrh, 1 proti, 65 sa zdržalo. Schválili sme návrh. Prosím ďalší návrh.
Kaník, Ľudovít, poslanec NR SR (2013-12-05):
Takisto by som sa chcel poďakovať Ivanovi Miklošovi aj za to, že ukázal väzby a súvislosti so súčasným štátnym rozpočtom alebo s minuloročne schvaľovaným štátnym rozpočtom, pretože to je veľmi dôležité. Mnohokrát sme tam poukazovali práve na tie negatíva, ktoré dnes vyplývajú na povrch a ukazujú, ako boli chybné. Ja sa pamätám, ako som vtedy venoval aj krištáľovú guľu ministrovi financií, nech sa do nej pozerá dobre a hľadá riešenia, ale ukázalo sa naozaj, že našiel tam len ďalšie triky, ako veľmi jednorazovo a krátkodobo preklenovať a dosahovať opticky vylepšenie, ale fakticky dochádza k zhoršovaniu situácie. To, že dochádza k zhoršovaniu, ešte chcem poukázať na jednej z tých vecí, ktorá bola spomínaná. Výpadok na dani z príjmu právnických osôb. Tam sme hovorili, že zvýšenie daní bude znamenať nižší výber. Ukazuje sa, že je to pravda, ale že je to pravda ešte v horšom svetle, ako ju dnes vidíme, je dané tým, že mnohé firmy v tomto roku, keď priznávali dane za minulý rok, pretože priznávali dane k 19-percentnej dani, presúvali náklady do budúceho roku a radšej priznávali z vyšších príjmov účtovne, aby to zdanili 19 %. Keď aj napriek tomu došlo k výpadku príjmov, znamená, že v nasledujúcom roku sa tento jav prehĺbi, pretože tam sa tie odložené náklady uplatnia, a tam sa tá ziskovosť, z ktorej potom dane sa budú vypočítavať, ešte viac zníži a výpadok na tejto dani sa prehĺbi a ešte viac sa ukáže, aká to bola veľká chyba urobiť tieto veci, a naozaj bolo by treba sa čo najrýchlejšie vrátiť k normálu. Je toho omnoho viac, ktoré by, na ktoré by som chcel poukázať, ale však príde na mňa rad v rozprave a potom sa... (Prerušenie vystúpenia časomerom.)
Petrík, Simona, poslankyňa NR SR (2016-04-28):
Tak v podstate môžem sa vyjadriť veľmi podobne ako kolega Viskupič, pretože ja... (Prerušenie vystúpenia predsedajúcim.)
P. Hrušovský, predseda NR SR: (2004-10-28):
(Hlasovanie.) 140 prítomných, 88 za, 50 sa zdržalo, 2 nehlasovali. Návrh zákona Národná rada schválila. Poprosím teraz predsedu zahraničného výboru pána poslanca Pašku, aby uviedol návrh uznesenia k návrhu na vyslovenie súhlasu Národnej rady Slovenskej republiky s Dohodou o statuse misií a predstaviteľov tretích štátov pri Organizácii Severoatlantickej zmluvy (Brusel 14. 9. 1994) , ktorý prerokúvame ako tlač 828. Pán predseda, máte slovo.
O. Nachtmannová, poslankyňa: (2008-04-01):
Predseda Národnej rady Slovenskej republiky zaradil vládny návrh zákona na program tejto schôdze v lehote určenej rokovacím poriadkom Národnej rady Slovenskej republiky. Súčasne predseda Národnej rady Slovenskej republiky rozhodnutím č. 577 z 11. marca 2008 navrhol prideliť návrh zákona na jeho prerokovanie výborom a navrhol gestorský výbor. Konštatoval, že návrh zákona spĺňa všetky náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. S týmto jeho konštatovaním sa stotožňujem. Predmet navrhovanej právnej úpravy sa týka uplatnenia práva na vzdelanie, ktoré je zakotvené v čl. 42 ods. 1 Ústavy Slovenskej republiky. Navrhovaný zákon má ambíciu nahradiť doteraz platný školský zákon z roku 1984 a vytvoriť podmienky pre ďalšie zvýšenie vzdelanostnej úrovne detí a mládeže a uskutočniť obsahovú transformáciu v súlade s najnovšími vedeckými poznatkami a pedagogickou praxou. S ohľadom na oprávnenia, ktoré pre mňa ako spravodajkyňu výboru vyplývajú, odporúčam, aby sa Národná rada Slovenskej republiky po rozprave o návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky odporučí predmetný návrh zákona prerokovať v druhom čítaní. V prípade ak sa Národná rada Slovenskej republiky rozhodne návrh zákona prerokovať v druhom čítaní podľa § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky v súlade s návrhom predsedu Národnej rady Slovenskej republiky určeného v citovanom rozhodnutí, odporúčam Národnej rade Slovenskej republiky prideliť návrh zákona v druhom čítaní na prerokovanie, a to všetkým výborom Národnej rady Slovenskej republiky okrem Mandátového a imunitného výboru Národnej rady Slovenskej republiky, Výboru Národnej rady Slovenskej republiky pre nezlučiteľnosť funkcií, Výboru Národnej rady Slovenskej republiky pre európske záležitosti, Zahraničného výboru Národnej rady Slovenskej republiky, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby, Osobitného kontrolného výboru Národnej rady Slovenskej republiky na kontrolu činnosti Vojenského spravodajstva, Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu a Výboru Národnej rady Slovenskej republiky na preskúmavanie rozhodnutí Národného bezpečnostného úradu. Za gestorský výbor navrhujem Výbor Národnej rady Slovenskej republiky pre vzdelanie, mládež, vedu a šport, pričom odporúčam, aby ho prerokovali výbory, ktorým bol návrh zákona pridelený, v lehote do 6. mája 2008 a gestorský výbor do 7. mája 2008. Pani predsedajúca, ďakujem. Skončila som svoju spravodajskú informáciu a odporúčam otvoriť rozpravu k návrhu zákona. Zároveň sa hlásim ako prvá do rozpravy. Ďakujem.
Paška, Pavol, predseda NR SR (2013-09-11):
Pán poslanec, chcem vás požiadať, máte ešte dlhšie vystúpenie?
M. Gibalová, poslankyňa: (2009-11-04):
Ja len pripomeniem jedno opatrenie, ktoré je v programe vlády: „Vláda prijme opatrenia na zreálnenie a harmonizáciu sadzieb poistného pre jednotlivé základné fondy sociálneho poistenia a rezervný fond solidarity, a to v záujme ich vybilancovania.“ Tento dôležitý záväzok ste napr. nesplnili a už ani nesplníte, preto vo štvrtom roku vládnutia tejto vlády nemáte nárok sa sťažovať na predchádzajúcu vládu. To začneme robiť o rok my. S nízkopríjmovými skupinami, pán minister, ak by ste to mysleli naozaj úprimne a vážne, tak by ste prijali návrh kresťanských demokratov, ktorí ponúka zmrazením platov štátnych zamestnancov úsporu 15,4 mil. eur. Majte odvahu konečne sa solidarizovať aj skutkami, nielen slovami, príp. len solidarizovať sa s vašimi nominantmi. Ďakujem. (Potlesk.)
Gašpar, Tibor, poslanec NR SR (2024-02-08):
Budeme hlasovať o bode 236 druhého pozmeňujúceho návrhu poslanca Galka.
Šeliga, Juraj, podpredseda NR SR (2020-07-10):
Ďakujem pekne. (Reakcia spravodajcu.) Nech sa páči.
Suja, Miroslav, poslanec NR SR (2023-01-26):
Ďakujem za slovo. Títo totalitní blázni, pre ktorých je Hitlerova strana vzorom, sa nazývajú demokratmi. Vy podporujete blázna, pre ktorého je Hitler vzorom a ešte sami seba nazývate demokratmi. Takto demokraticky ten blázon Matovič dal 40 mil. priamym zadaním, priamym zadaním firme svojho vlastného kamaráta, kde v rade sedí jeho žene, kde do tej školy chodia jeho deti. Vy nemáte Boha pri sebe, keď spomínate roky dozadu? Skúste sa pozrieť do zrkadla a povedať si áno, ten náš Mesiáš robí dobre. Štyridsať miliónov priamym zadaním. A potom sa pýtam tuto zo SaS-ky, čo zastupuje aj Židovskú obec, či im vôbec nevadí, že tu dva a pol roka podporovali chlapa, čo jeho vzorom je Hitlerova strana, že chce byť ako on. Ale keď ste dva a pol roka s nimi kradli, tak to bolo v poriadku. A teraz ich znova držíte a znova čakáte, len aby sa zasa nahrabali o ďalšie milióny do toho 30. septembra, lebo o nič iné vám nejde. Ide o to, že vaše strany dostanú milióny, že strany si rozdelia 76 miliónov, že milióny so rozdelíte vy ako poslanci koalície. Len o tom vám ide, o nič iné, o žiadne blaho Slovenska, o nič iné. Len o to, aby ste sa do poslednej chvíli priživovali, vyciciavali Slovensko. A vy sa idete nazývať demokratmi?! Ste obyčajná banda zlodejská!
Zmajkovičová, Renáta, podpredsedníčka NR SR (2013-11-28):
S faktickými poznámkami sa hlásia štyria poslanci. Uzatváram možnosť prihlásiť sa s faktickou poznámkou. (Reakcia spravodajcu.) Do rozpravy sa hlásite, pán spravodajca? (Odpoveď spravodajcu.) No určite. Pani poslankyňa Košútová.
Jurinová, Erika, podpredsedníčka NR SR (2012-07-03):
Chce sa k rozprave vyjadriť pani spravodajkyňa?
K. Sárközy, poslankyňa: (2009-06-23):
Na začiatok všeobecne poviem, že poslanci za Stranu maďarskej koalície – Magyar Koalíció Pártja takmer vždy hlasovali za prijatie medzinárodných zmlúv. A ešte zdôrazním, že bez hlasov poslancov za Stranu maďarskej koalície by táto Národná rada takmer nemusela schvaľovať medzinárodné zmluvy, pretože Slovensko by nebolo v medzinárodných inštitúciách. Prečo som sa prihlásila do rozpravy? Pretože na výbore pre sociálne veci a bývanie pani ministerka nebola prítomná, ja som svoje otázky vtedy adresovala pani štátnej tajomníčke a chcem teraz tie svoje otázky adresovať pani ministerke. Pani ministerka, čo viedlo vládu Slovenskej republiky, aby práve teraz na 39. schôdzu Národnej rady predložila tieto medzinárodné zmluvy? Vy ste vo svojej dôvodovej správe upozornili, že je to v súlade s Legislatívnym plánom vlády na rok 2009. Možnože by som to chápala, keby to vláda predložila na rok 2008, pretože Slovenská republika mala iné hospodárske výsledky v roku 2008. Teraz žiadate o súhlas s Dohovorom Medzinárodnej organizácie práce o inšpekcii práce v priemysle a v obchode č. 81 z roku 1947, čiže po 52 rokoch, pani ministerka. Keby ste mi dali vysvetlenie, kde bola táto zmluva doteraz, vy ste ministerkou tri roky, či sa to teraz objavilo v šuflíku, pretože čistíte, alebo, by som povedala, už aj tá druhá zmluva, ktorá bude nasledovať, tá je z roku 1981, teda Dohovor Medzinárodnej organizácie práce o podpore kolektívneho vyjednávania z roku 1981, ten ďalší je z roku 1969, a ten štvrtý je z roku 1971. Pýtam sa na to preto, lebo len Republiková únia zamestnávateľov sa ohradila proti týmto dohovorom. A ja opakujem to, čo hovorili oni, prečo práve teraz, keď na Slovensku vrcholí hospodárska kríza, vláda pristupuje k ratifikácii týchto zmlúv na pôde Národnej rady Slovenskej republiky. A hovorím to aj kvôli tomu, pretože práve dnes sme sa mohli dočítať o prieskume, kde 68 % firiem hovorí, že protikrízové opatrenia, ktoré predložila vláda a prijala Národná rada, štátu nepomáhajú. Dokonca by som hovorila o tom, že predseda Slovenskej priemyselnej a obchodnej komory hovorí o tom, že boj s krízou vláda prehráva. Národná rada bude ratifikovať zmluvu z roku 1947, ja som za ochranu zamestnancov, vždy som to podporila, pani ministerka, ale pre tých zamestnancov treba najprv nájsť prácu a potom sa treba o nich starať. Pokiaľ nezamestnanosť na Slovensku sa z týždňa na týždeň zvyšuje, tie posledné čísla sú 11,2 %, tak myslím si, že ratifikovať v dnešnej dobe zmluvy z rokov 1947 alebo 1967 alebo 1981 nie je to najšťastnejšie. A dala by som vám konkrétne otázky. Pani ministerka, čo viedlo vládu k tomu, aby tieto zmluvy predložila na ratifikáciu Národnej rady práve teraz? Druhá moja otázka je: Ako sa s týmito zmluvami vysporiadali štáty V-4, Česká republika, Maďarsko a Poľsko, a ako sa s týmito zmluvami vysporiadali novo pristupujúce krajiny, ktoré vstúpili do Európskej únie vtedy, keď tam vstúpila Slovenská republika? Bola by som rada, keby ste mi na tieto otázky odpovedali. Ja teraz hovorím za seba, pretože s kolegami som sa o tom neporadila. Asi to bude prvýkrát, keď medzinárodnú zmluvu nepodporím. Ďakujem pekne.
P. Paška, predseda NR SR: (2007-07-03):
Faktická poznámka, pán poslanec Fronc. Končím možnosť prihlásiť sa s faktickou poznámkou. Nech sa páči, pán poslanec Fronc.
Mačicová, Zdenka, poslankyňa NR SR (2024-06-26):
Vážený pán predsedajúci, vážené panie poslankyne, páni poslanci, dovoľte mi predložiť správu Výboru Národnej rady Slovenskej republiky pre sociálne veci o prerokovaní návrhu strategických zámerov činnosti Sociálnej poisťovne na obdobie rokov 2024 – 2029, tlač 317a. Predseda Národnej rady Slovenskej republiky rozhodnutím č. 352 z 27. mája 2024 pridelil návrh strategických zámerov činnosti Sociálnej poisťovne na obdobie rokov 2024 – 2029, tlač 317, na prerokovanie Výboru Národnej rady Slovenskej republiky pre sociálne veci s tým, že ako gestorský výbor podá Národnej rade Slovenskej republiky informáciu o výsledku prerokovania uvedeného návrhu vo výbore a návrh na uznesenie Národnej rady Slovenskej republiky. Výbor Národnej rady Slovenskej republiky pre sociálne veci predložený návrh prerokoval dňa 10. júna 2024 a uznesením č. 46 súhlasil s návrhom strategických zámerov činnosti Sociálnej poisťovne na obdobie rokov 2024 – 2029, tlač 317, a odporučil ho Národnej rade Slovenskej republiky schváliť. Z uznesenia výboru nevyplývajú pre Národnú radu Slovenskej republiky žiadne iné návrhy. Výbor ma uznesením č. 52 z 10. júna 2024 poveril, aby som na schôdzi Národnej rady Slovenskej republiky informovala o výsledku rokovania výboru a predložila návrh na uznesenie Národnej rady Slovenskej republiky, ktorý tvorí prílohu správy. Pán predsedajúci, otvorte, prosím, rozpravu.
P. Paška, predseda NR SR: (2008-11-28):
(Hlasovanie.) 136 prítomných, 80 za, 52 proti, 2 sa zdržali, 2 nehlasovali. Tieto body zo spoločnej správy sme schválili.
Zajac, Pavol, poslanec NR SR (2015-06-26):
Vážená pani podpredsedníčka Národnej rady, vážené pani poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet, ústavnoprávny výbor, výbor pre hospodárske záležitosti, výbor pre pôdohospodárstvo a životné prostredie. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 10. septembra 2015 a gestorský výbor do 11. septembra 2015. Pani predsedajúca, prosím, otvorte rozpravu k uvedenému návrhu zákona.
Bugár, Béla, podpredseda NR SR (2018-02-08):
Pán poslanec Galko.
Nash, Natália, poslankyňa NR SR (2023-12-18):
Ďakujem, pán predsedajúci, za slovo. Chcela som premostiť túto tému do témy ministerstva pre turizmus a šport, ale už sa mi to vzhľadom na strašne neskorú hodinu nepodarí, tak by som chcela len poďakovať pánovi poslancovi Szalayovi za veľmi príjemný exkurz do témy zdravotného poistenia, ktorý ma z jeho rozprávania naozaj že veľmi zaujal a pomohol mi pochopiť kompetencie Úradu pre dohľad nad zdravotnou starostlivosťou v tomto našom systéme a aká dôležitá je jeho nezávislosť od politickej moci. Hlavne som pochopila, že nakoľko u nás finančné skupiny majú svoje záujmy v rôznych sférach zdravotníctva a zároveň môžu mať teda aj vplyv – a majú – na predstaviteľov vládnej politickej garnitúry, tak potrebujeme, aby kvalitu zdravotnej starostlivosti a auditovanie zdravotných poisťovní kontroloval niekto naozaj nezávislý. To je taký, taký úrad, kde vláda nemá právomoc nominovať svojich ľudí do týchto inštitúcií. Ďakujem.
Blanár, Juraj, podpredseda NR SR (2023-02-07):
Ďakujem, pán navrhovateľ. Teraz dávam slovo spravodajkyni, ktorú určil gestorský výbor pre hospodárske záležitosti, pani poslankyni Miriam Šutekovej, aby podala spravodajskú informáciu k tomuto návrhu. Nech sa páči, pani spravodajkyňa.
Grendel, Gábor, podpredseda NR SR (2021-02-24):
(Zaznievanie gongu.) Kolegyne, kolegovia, poprosím členov poslaneckého grémia, aby sa dostavili do gremiálnej miestnosti. Pán predseda Národnej rady sa rozhodol zvolať poslanecké grémium. Ďakujem. (Zasadanie poslaneckého grémia. Pokračovanie prestávky.) (Po zasadaní poslaneckého grémia a po prestávke.)
B. Bugár, podpredseda NR SR: (2005-05-17):
Ľ. Lintner, poslanec: Ďakujem pekne za slovo. Ja som rád, že pán poslanec Hopta ako váš bývalý politický súputník, pán poslanec Ondriaš, mnohé veci povedal a porovnal to. Mňa len tam zaujalo, ako ste vymenovali, čomu všetkému – dostali ste sa až k predaju drog – zabránila socialistická ŠtB. Len neviem, potom asi ste sa prehŕňali v tých zväzkoch, pretože nikde som z tých, čo boli zverejnené, nevidel takéto záznamy, žeby príslušník ŠtB napísal, že som zabránil predaju drog, ale skôr som videl také, že XY po návrate zo Spojených štátov sa pozitívne vyjadroval o tamojšom režime alebo D. E. počúva Rádio Luxemburg a podobné záznamy, takže neviem, kde sú tie záznamy o tom, že členovia socialistickej ŠtB zabraňovali predaju drog.
Zmajkovičová, Renáta, podpredsedníčka NR SR (2013-12-04):
Faktické poznámky na vystúpenie pani poslankyne nie sú, prerušujem rokovanie o tomto bode programu a budeme pokračovať hlasovaním. Jedna minúta prestávka. (Prestávka.) (Po prestávke.)
P. Hrušovský, predseda NR SR: (2004-12-09):
(Hlasujeme.) 141 prítomných, 100 za, 2 proti, 38 sa zdržalo, 1 nehlasoval. Návrh sme schválili. Pani poslankyňa Sabolová, o druhom pozmeňujúcom návrhu nebudeme hlasovať.
V. Veteška, podpredseda NR SR: (2004-10-27):
J. Cuper, poslanec: Pán kolega Janiš, diaľnice sú naozaj tak pre koalíciu, aj pre opozíciu a sú vecou zdravého rozumu. Len je škoda, chcem poopraviť môjho kolegu Maxona, že ste neprišli k rozumu skôr, a že ste pred šiestimi rokmi urobili výstavbu diaľnic predmetom politického boja, aby ste odstavili Hnutie za demokratické Slovensko, ktoré malo výstavbu diaľnice ako prioritu od vlády. Slúžila vám k tomu akákoľvek demagógia. Ubezpečujem vás, že z našej strany nič také nehrozí, pretože máme lepší vzťah ako vy k tomuto štátu, ktorý sme chceli a ktorý sme založili. Možno aj preto už v minulom roku, aj v predminulom - a to pán minister môže potvrdiť z našej strany -, teda z politického vedenia Ľudovej strany - Hnutia za demokratické Slovensko bola daná ponuka na spoluprácu s ministerstvom aj v tejto oblasti, boli ponúkaní naši odborníci, aj naše služby. Takže nič také naozaj nehrozí, aby sme urobili opätovne výstavbu diaľnic predmetom politického zápasu. Naopak, želáme si, aby sa výstavba diaľnic naozaj rozbehla, pretože nijaký štát nemôže existovať bez kvalitného cestného spojenia, ktoré je v 21. storočí nevyhnutnosťou. To vedeli už starí Rimania, keď venovali toľkú pozornosť výstavbe ciest, ktoré spájali jednotlivé časti rímskeho impéria. Takže na nič nové sme neprišli. Pokiaľ ide o vládne záruky, som rád tiež, že ste prišli na to... (Prerušenie vystúpenia časomierou.)
Žiga, Peter, podpredseda NR SR (2024-05-14):
Pani poslankyňa Jaurová.
Kozelová, Monika, poslankyňa NR SR (2023-02-14):
Pán kolega... (Povedané so smiechom.) Dušan, v podstate ja som síce nebola na tých, na tých stretnutiach odborníkov, ale zase pochopila som všetko, čo hovoril predkladateľ. A pravda je, že to spolitizovanie tej RTVS-ky, to tak ide podľa toho, kto je práve, kto je práve predseda vlády, tak to tak ide hore-dole. A je pravda, že je najvyšší čas, aby sme skutočne odpolitizovali komplet celú telku a celú... a celá... a všetky voľby, ktoré okolo toho sú. Je najvyšší čas, aby sa to naozaj dostalo do rúk profesionálom, odborníkom. Ja som rada, že začíname kreovať aj tú samotnú radu tak, aby tam naozaj sedeli odborníci. Ja si veľmi dobre pamätám, kedy vznikli, vznikli rady, a viem, kto tam sedel. A to, že to bolo spolitizované horom-pádom, tak o tom sa nemusíme baviť, lebo to ty vieš veľmi dobre. A to, že tam teraz konečne sedia ľudia, ktorí, ktorí sú odborníci, tak to ja len môžem kvitovať. A to, že sa to podáva teraz, ja si myslím, že, chvalapánubohu, že sa to podáva teraz, lebo teraz by sme aspoň konečne mohli spraviť my ten obrovský krok vpred a konečne tomu dodať, dodať niečo, čo, čo tu doteraz chýbalo, a to je samostatnosť, zodpovednosť a naozaj verejnoprávnosť, lebo tieto, tie politické hrátky o tom, kto bude, kde bude, čo bude, to už fakt je katastrofálne. A katastrofa je aj to, že sa vytráca, vytráca ako keby voľná ruka všetkých novinárov. (Rečníčka poklepala prstom na rečnícky pult.) Takže ja nerozumiem, že ty nerozumieš, ale podľa mňa rozumieš. Ďakujem.
Danko, Andrej, predseda NR SR (2017-05-11):
Ďakujem. Pán poslanec Ivan, pripraví sa pán poslanec Pčolinský.
V. Palko, minister vnútra SR: (2002-11-07):
V uplynulom období bolo vykonaných vzhľadom na uvedené mnoho opatrení a postupne sa navršovali aj finančné prostriedky na zabezpečenie činnosti jednotlivých agend. Na rok 2003, keď sa má spustiť prevádzka nového registra obyvateľov i vydávanie občianskych preukazov, cestovných dokladov a vodičských preukazov v nových podmienkach, si nárokovalo ministerstvo vnútra v štátnom rozpočte potrebné prostriedky v sume asi 1,1 mld. Keďže presúvané pôsobnosti sú navzájom úzko... (Neustále búchanie v rokovacej sále.)
Viskupič, Jozef, poslanec NR SR (2015-12-21):
Ďakujem. Tiež mám pocit, že sme strašne skoro zabudli a chcel by som byť v tomto momente nastavený aj pozitívne, ale jediné pozitívum, ktoré po prijatí a prelomení prezidentovho veta môže byť, že tie parametre, ktoré teraz budú pre Slovenskú republiku zavedené, sa budú vracať veľmi ťažko a práve možnože ten priamy boj za to, že tá sloboda sa bude musieť vracať v nejakom priamo boji, bude to, čo chýba k tomu, aby sme si tento rozmer vážili ako hodnotu omnoho viacej. Pretože ak si voľne rozoberieme iba to, že ako si spomínal v tom, že kriminálne živly za bývalého režimu, tak si spomeňme, ako sa vyrába kriminálny živel. A kriminálny živel sa vyrába tak, že sa najprv zmení zákon, aby aj prejav názoru mohol byť trestným činom, kriminálnym činom, alebo nejakou skutkovou podstatou. No a tu sme doma. Skutková podstata za politický extrémizmus vyrobí z nejakého nosiča plagátu, letáku alebo billboardu kdesi politického extrémistu a bude z neho odrazu pre účely toho, čo sa teraz zavádza, kriminálny živel. Opäť budeme kategorizovaní do slušných a tých neslušných kriminálnych živlov, tak nech si všetci ľudia, ktorí doteraz mali pocit, že v tomto štáte obrovské množstvo vecí nefunguje, tak odrazu parametre tohto zákona z nich bude môcť robiť politických extrémistov. A to v tom zákone je a nemusíme sa rozširovať ďalej, pretože je tam mnoho iných nebezpečných mín, ale táto mína a že nevypadla pri opakovanej snahe aj mojich kolegov a kolegov z opozície z tých zámerov, je len a len hanba.
A. Belousovová, podpredsedníčka NR SR: (2009-02-12):
Vyhlasujem rozpravu za skončenú. Pán minister, ako navrhovateľ, chcete k nej zaujať stanovisko? Nie. A pán spoločný spravodajca takisto nie. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov , ktorý prerokúvame takisto v skrátenom legislatívnom konaní. Vládny návrh zákona máte ako tlač 945, spoločnú správu výborov tlač 945a. Znovu tento návrh zákona odôvodní minister hospodárstva. Nech sa páči, máte slovo.
B. Bugár, podpredseda NR SR: (2004-05-27):
M. Majdová, poslankyňa: Pani poslankyňa, ja chcem vám len pripomenúť, že teraz sa rozprávame o správe, nie o zákone ako takom. Z vášho vystúpenia som mala pocit, že sa bavíme skôr o návrhu konkrétneho zákona, ale napriek tomu budem na vaše vystúpenie reagovať. Nie je pravda, čo ste povedali, že bol predložený návrh zákona bez toho, aby boli splnené požiadavky študentov. To, čo študenti chceli, to v zákone je. Je tam nulové školné, majú tam zabezpečené rozhodovanie o vybratých prostriedkoch a je tam nie 1,2-násobok životného minima, ale 1,5-násobok životného minima pre určenie sociálneho štipendia, čo teda výrazne zvýši počet poberateľov. A ešte na margo vašej poznámky, že pre pár vybratých miliónov sa neoplatí túto reformu zavádzať. Máte pravdu, pre pár miliónov sa to neoplatí, ale z toho školného sa má vybrať 127 mld. (Potlesk.)
Hrnčiar, Andrej, podpredseda NR SR (2016-10-21):
Končím možnosť nahlásiť sa s faktickými poznámkami. Na vystúpenie pani poslankyne sú dve faktické poznámky. Nech sa páči, pani poslankyňa Nachtmannová.
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 129 poslancov, za 68, proti 33, zdržalo sa 25, nehlasovali 3. Uvedený návrh sme schválili.
Antal, Peter, poslanec NR SR (2018-10-16):
Nie. Ďakujem pekne. Vážená pani kolegyňa, ja sa dotknem len jednej, jednej z tých pripomienok, ktorú ste mali, a to je, hneď čo ste hovorili na začiatku, že príde k zvýšenej záťaži na obce v súvislosti so zvýšením týchto poplatkov. Nemôžem s vami absolútne súhlasiť, lebo obec sa má správať tak, že musí preniesť tieto poplatky do poplatku za komunálny odpad. Nemôže sa starosta správať tak, že ja chcem byť pekný a dobrý u svojich obyvateľov, a túto záťaž bude znášať obec a v mnohých prípadoch to tak je a sú tam lacné poplatky a tak ďalej a tak ďalej. A ide to z rozpočtu obce, čiže z rozpočtu obyva..., všetkých obyvateľov. Tento poplatok musí byť rozložený medzi, medzi obyvateľov, aby pocítili, že separáciou budú platiť menej. Zvýšenou separáciou, ani nie recykláciou, oni s recykláciou v princípe nemajú až tak čo dočinenia, ale separáciou budú platiť menej. Vtedy môžme hovoriť o tom, že sa to dotklo peňaženky obyvateľov, a majú aspoň nejaký dôvod separovať. Sme asi najlacnejšia krajina v rámci EÚ, čo sa týka skládkovania, a jednoznačne sa musia zvýšiť tieto poplatky a mali by sa zvýšiť výrazným spôsobom. Toto je len, by som povedal, možno kompromis, ktorý vznikol neviem kde, ale bude musieť dôjsť k zvýšeniu opätovne. Ďakujem.